CELEX: 32022D1017
Language: lv
Date: 2022-06-27 00:00:00
Title: Padomes Lēmums (KĀDP) 2022/1017 (2022. gada 27. jūnijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa)

28.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/74
               
            
         PADOMES LĒMUMS (KĀDP) 2022/1017
         (2022. gada 27. jūnijs),
         ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2005. gada 25. novembrī pieņēma Vienoto rīcību 2005/889/KĀDP (1), ar ko izveidoja Eiropas Savienības Robežu palīdzības misiju Rafas šķērsošanas punktā (ES RPM Rafa).
                  
               
                     (2)
                  
                  
                     Padome 2020. gada 30. jūnijā pieņēma Lēmumu (KĀDP) 2020/955 (2), ar ko grozīja Vienoto rīcību 2005/889/KĀDP un to pagarināja līdz 2021. gada 30. jūnijam.
                  
               
                     (3)
                  
                  
                     ES RPM Rafa stratēģiskās pārskatīšanas kontekstā Politikas un drošības komiteja (PDK) 2021. gada 4. martā vienojās, ka ES RPM Rafa būtu jāpagarina vēl par 24 mēnešiem – līdz 2023. gada 30. jūnijam.
                  
               
                     (4)
                  
                  
                     PDK 2021. gada 1. jūnijā arī norādīja, ka, ņemot vērā Izraēlas un Palestīniešu pašpārvaldes sniegto informāciju, minētajā posmā ES RPM Rafa būtu jāpagarina par vienu gadu – līdz 2022. gada 30. jūnijam.
                  
               
                     (5)
                  
                  
                     Padome 2021. gada 28. jūnijā pieņēma Lēmumu (KĀDP) 2021/1065 (3), ar ko grozīja Vienoto rīcību 2005/889/KĀDP un to pagarināja līdz 2022. gada 30. jūnijam.
                  
               
                     (6)
                  
                  
                     Pamatojoties uz Izraēlas un Palestīniešu pašpārvaldes sniegto papildu informāciju, ES RPM Rafa tagad būtu jāpagarina par vēl vienu gadu, līdz 2023. gada 30. jūnijam, kā tika panākta vienošanās ES RPM Rafa stratēģiskās pārskatīšanas kontekstā.
                  
               
                     (7)
                  
                  
                     Tādēļ būtu attiecīgi jāgroza Vienotā rīcība 2005/889/KĀDP.
                  
               
                     (8)
                  
                  
                     ES RPM Rafa tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Vienoto rīcību 2005/889/KĀDP groza šādi:
            
                        1)
                     
                     
                        vienotās rīcības 13. panta 1. punktam pievieno šādu daļu:
                        “Finanšu atsauces summa, kas paredzēta, lai segtu ar ES RPM Rafa saistītos izdevumus laikposmā no 2022. gada 1. jūlija līdz 2023. gada 30. jūnijam, ir 2 570 000 EUR.”;
                     
                  
                        2)
                     
                     
                        vienotās rīcības 16. panta otro daļu aizstāj ar šādu:
                        “Tā zaudē spēku 2023. gada 30. jūnijā.”
                     
                  
         
            2. pants
            Šis lēmums stājas spēkā tā pieņemšanas dienā.
            To piemēro no 2022. gada 1. jūlija.
         
         
            Luksemburgā, 2022. gada 27. jūnijā
            
               
                  Padomes vārdā –
               
               
                  priekšsēdētāja
               
               A. PANNIER-RUNACHER
            
         
         
            (1)  Padomes Vienotā rīcība 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (OV L 327, 14.12.2005., 28. lpp.).
         
            (2)  Padomes Lēmums (KĀDP) 2020/955 (2020. gada 30. jūnijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (OV L 212, 3.7.2020., 18. lpp.).
         
            (3)  Padomes Lēmums (KĀDP) 2021/1065 (2021. gada 28. jūnijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (OV L 229, 29.6.2021., 11. lpp.).